钦定古今图书集成/明伦汇编/氏族典/第278卷 > 王征俊
## 钦定古今图书集成/明伦汇编/氏族典/第278卷 > 王征俊

按《明外史王征俊传》：“征俊，字梦卜，阳城人。天启五年
进士，授韩城知县。崇祯初，坐大计谪归德照磨。巡按
御史李日宣荐于朝，量移滕县知县，累官右参政，丁
忧归。十七年，贼陷阳城，被执不屈，系之狱，士民争颂
其德，贼乃释之，抵家投缳卒。其时士大夫居家尽节
者，灵石宋之儁，翼城史可观、阳曲朱慎镂。”